Дзяржаўная ўстанова адукацыі “Лукская сярэдняя школа”

Карэліцкага раёна

АПІСАННЕ ВОПЫТУ ПЕДАГАГІЧНАЙ ДЗЕЙНАСЦІ

“ПАВЫШЭННЕ ЦІКАВАСЦІ Ў ВУЧНЯЎ ДА ВЫВУЧЭННЯ БЕЛАРУСКАЙ МОВЫ ПАСРОДКАМ ВЫКАРЫСТАННЯ ІНФАРМАЦЫЙНА-КАМУНІКАЦЫЙНЫХ ТЭХНАЛОГІЙ”

Столяр Сяргей Міхайлавіч,

настаўнік беларускай мовы і літаратуры

8 (015) 96-29-1-44;

e-mail: lukikor@mail.ru

2018

Аўтар: С.М.Столяр, настаўнік беларускай мовы і літаратуры ДУА “Лукская сярэдняя школа”

Рэцэнзент: З.Ф.Жыгало, намеснік дырэктара па вучэбнай рабоце

дзяржаўнай установы адукацыі “Лукская сярэдняя

школа”

Столяр, С.М. Павышэнне цікавасці ў вучняў да вывучэння беларускай мовы пасродкам выкарыстання інфармацыйна-камунікацыйных тэхналогій: з вопыту работы / С.М.Столяр – Лукі: ДУА “Лукская сярэдняя школа”, 2018. – 49с.

Вопыт змяшчае тэарэтычныя і практычныя напрацоўкі па арганізацыі работы па выкарыстанні інфармацыйна-камунікацыйных тэхналогій на ўроках беларускай мовы і літаратуры. Разгледжаны асноўныя магчымасці інфармацыйных прадуктаў, паказаны алгарытмы іх выкарыстання. Апісаны магчымасці методык камп’ютарнага тэсціравання і выкарыстання разнастайных камп’ютарных праграм для стварэння асабістых інфармацыйных прадуктаў. У дадатках змешчаны распрацоўкі вучэбных заняткаў па прадметах “Беларуская мова” і “Беларуская літаратура” з выкарыстаннем ІКТ. Аўтарам вопыту зроблены высновы па эфектыўнасці выкарыстання інфармацыйна-камунікацыйных тэхналогій.

Адрасуецца настаўнікам беларускай мовы і літаратуры, настаўнікам пачатковых класаў, кіраўнікам метадычных фарміраванняў.

© С.М.Столяр, аўт., 2018

© ДУА “Лукская сярэдняя школа”, 2018

ЗМЕСТ

1. ІНФАРМАЦЫЙНЫ БЛОК 4
2. АПІСАННЕ ТЭХНАЛОГІІ ВОПЫТУ 6
   1. **Асноўныя напрамкі выкарыстання інфармацыйных 6**

**тэхналогій**

* 1. Выкарыстанне праграм тэсціравання для кантролю і карэкцыі 7

ведаў вучняў

* 1. Узаемадзеянне педагога і вучняў у стварэнні асабістых 11

інфармацыйных прадуктаў

* 1. Выкарыстанне магчымасцяў ІКТ на ўроках літаратуры 15

1. ЗАКЛЮЧЭННЕ 17

СПІС ВЫКАРЫСТАНЫХ КРЫНІЦ 19

## ДАДАТАК 1. УРОК БЕЛАРУСКАЙ МОВЫ Ў VIII КЛАСЕ 20

ДАДАТАК 2. УРОК БЕЛАРУСКАЙ МОВЫ Ў V КЛАСЕ 26

ДАДАТАК 3. УРОК БЕЛАРУСКАЙ МОВЫ Ў VI КЛАCЕ 30

ДАДАТАК 4. ГУЛЬНЯ-ТРЭНАЖОР “ЮНЫЯ КІРОЎЦЫ” 36

ДАДАТАК 5. УРОК БЕЛАРУСКАЙ МОВЫ Ў Х КЛАСЕ 39

ДАДАТАК 6. УРОК БЕЛАРУСКАЙ ЛІТАРАТУРЫ Ў VIII КЛАСЕ 44

1. **ІНФАРМАЦЫЙНЫ БЛОК**

На сучасным этапе развіцця адукацыі інфармацыйныя і камунікацыйныя тэхналогіі пастаянна пранікаюць у паўсядзённую працу настаўніка. Новы час патрабуе новых падыходаў у адукацыі, новых тэхналогій, у тым ліку і камп'ютэрных, або, як прынята зараз называць, інфармацыйна-камунікацыйных. Сапраўды, выкарыстанне ІКТ на ўроках розных тыпаў дае «магчымасць ўздзейнічаць на тры каналы ўспрымання чалавека: візуальны, аўдыяльны, кінестатычны, а значыць, спрыяе эфектыўнаму засваенню вучэбнага матэрыялу» [1, с.11]. Павялічваецца аб'ём матэрыялу за кошт эканоміі часу. Пашыраюцца магчымасці прымянення дыферэнцыраванага падыходу ў навучанні, ажыццяўляюцца міжпрадметныя сувязі. Але, мабыць, самая галоўная перавага выкарыстання ІКТ на ўроках – павышэнне матывацыі да навучання, стварэнне станоўчага настрою, актывізацыя пазнавальнай дзейнасці навучэнцаў.

Беларуская мова ў школе - гэта інструмент пазнання, мыслення, развіцця,яна валодае багатымі магчымасцямі творчага ўзбагачэння. Аднак, на жаль, усё большая колькасць беларусаў ўжываюць у мэтах зносін рускую мову, а пісьмовае і вуснае маўленне нашых выпускнікоў нельга назваць дасканалым. А менавіта ўключэнне вучняў у працэс пазнання роднай мовы праз папулярныя ў сучаснай моладзі камп’ютарныя праграмы, далучэнне іх да вучэбнага праектавання і стварэння інфармацыйных прадуктаў садзейнічае павышэнню зацікаўленасці навучэнцаў у авалоданні моўнымі адзінкамі, вядзе да фарміравання пазнавальных інтарэсаў, да развіцця дапытлівасці.Гэта абумоўлівае актуальнасць абранай тэмы.

Мэта вопыту работы – прааналізаваць ролю сучасных інфармацыйна-камунікацыйных тэхналогій у павышэнні зацікаўленасці вучняў да вывучэння беларускай мовы. Рэалізацыя пастаўленай мэты прадугледжвае рашэнне наступных задач:вывучыць літаратуру і інфармацыйныя прадукты па аналізуемай праблеме;прааналізавацьмагчымасці выкарыстання гатовых ІКТ пры вывучэнні беларускай мовы;апісаць шляхі ўключэння вучняў у працэс стварэння асабістых камп’ютарных прадуктаў;паказаць ролю ІКТ у павышэнніпазнавальнай цікаўнасці і моўнай культуры вучняў;вызначыць далейшыя шляхі работы ў дадзеным кірунку.

**Асноўныя напрамкі работы па прапанаванай тэме былі вызначаны падчас вучобы ва ўніверсітэце і знайшлі практычнае прымяненне на вучэбных і факультатыўных занятках за два гады педагагічнай дзейнасці.**

1. **АПІСАННЕ ТЭХНАЛОГІІ ВОПЫТУ**
   1. **Асноўныя напрамкі выкарыстання інфармацыйных тэхналогій**

Выкарыстанне інфармацыйных тэхналогій у выкладанні беларускай мовы і літаратуры вядзецца мною па некалькіх напрамках:

1. Выкарыстанне ЭСН для праверкі ведаў навучэнцаў.

2. Арганізацыя карэкцыйнай работы і правядзенне дадатковых заняткаў.

3. Арганізацыя індывідуалізаванага навучання (падрыхтоўка да ЦТ, творчых конкурсаў, алімпіяд).

4. Выкарыстанне матэрыялаў ІКТ для самастойнай творча-пошукавай дзейнасці вучняў, арганізацыі даследчай працы.

5. Стварэнне медыясуправаджэння да арганізацыі дзейнасці навучэнцаў на ўроках рознага тыпу і факультатывах.

6. Падрыхтоўка наглядных інфармацыйных прадуктаў.

7. Выкарыстанне магчымасцяў камп’ютара для дэманстрацыі відэафрагментаў да літаратурных твораў, музычнага суправаджэння ўрокаў.

Інфармацыйныя тэхналогіі падаюць магчымасць:

1. Рацыянальна арганізаваць пазнавальную дзейнасць навучэнцаў падчас навучальнага працэсу;
2. Зрабіць навучанне больш эфектыўным, актывізуючы ўсе віды пачуццёвага ўспрымання вучняў;
3. Уцягнуць у працэс актыўнага навучання ўсе катэгорыі дзяцей, незалежна ад узроўню іх падрыхтаванасці;
4. Скарыстаць спецыфічныя ўласцівасці камп’ютара, якія дазваляюць індывідуалізаваць навучальны працэс і звярнуцца да прынцыпова новых пазнавальных сродкаў.
   1. **Выкарыстанне праграм тэсціравання для кантролю і карэкцыі ведаў вучняў**

У цяперашні час існуюць дыдактычныя камп'ютэрныя асяроддзі, праграмныя комплексы, якія змяшчаюць даведнікі і навучальна-кантралюючы блок. Сярод пераліку ЭСН галіновага фонду праграмных сродкаў Галоўнага інфармацыйна-аналітычнага цэнтра Міністэрства адукацыі Рэспублікі Беларусь ёсць шэраг электронных сродкаў па беларускай мове і літаратуры. Сярод іх – ПМК “Беларуская мова”, ЭСН “Беларуская мова. Сярэдняя школа”, “Беларуская мова. Сінтаксіс і пунктуацыя”, “Беларуская літаратура. Сусвет роднага слова” і інш. Яны выкарыстоўваюцца як у якасці даведачнага і ілюстрацыйнага матэрыялу на этапе вывучэння новага матэрыялу, так і для замацавання вывучанага і арганізацыі розных форм праверкі ведаў вучняў.

Значная ўвага надаецца рабоце з праграмай Рэдагавання і стварэння тэстаў EditTesterv2.13. Праца з дадзенай праграмай дазваляе эфектыўна рэалізаваць індывідуальны і узроўневы падыход у навучанні. З дапамогай камп’ютарнага тэсціравання правяраецца ўзровень засваення тэмы, а таксама праводзіцца карэкцыя ведаў вучняў. Выбар ўзроўню камп’ютарнай праграмы залежыць ад навучальнай задачы:

1 узровень - праграмы, якія змяшчаюць пытанні і зваротную інфармацыю. Яны могуць выкарыстоўвацца як для атрымання ведаў, так і для кантролю за ходам вучобы;

2 ўзровень - праграмы, якія прадугледжваюць магчымасць выбару аднаго правільнага адказу з некалькіх прапанаваных;

3 узровень - праграмы, якія патрабуюць ад вучняў самастойнага канструявання адказаў на пастаўленыя пытанні і іх набор на клавіятуры;

4 ўзровень - праграмы для тых, хто імкнецца вучыцца толькі на выдатна. Яны змяшчаюць элементы праграм першых трох узроўняў. Адрозненне ў тым,што яны прадугледжваюць арыентаванне і ацэньванне карыстальніка (навучэнца) да таго часу, пакуль ён не атрымае выдатную адзнаку.

Камп’ютар дазваляе праверыць усе адказы, а ў многіх выпадках ён не толькі фіксуе памылку, але даволі дакладна вызначае яе характар, што дапамагае своечасова ліквідаваць прычыну яе з'яўлення. Камп’ютар спрыяе фарміраванню ў навучэнцаў рэфлексіі сваёй дзейнасці, дазваляе ім наглядна прадставіць вынік сваіх дзеянняў.


З дапамогай праграмы Рэдагавання і стварэння тэстаў на ўроках мовы можна арганізаваць розныя формы праверкі ведаў вучняў. Так як камп’ютараў у нашым кабінеце недастаткова, то ў класе з большай напаўняльнасцю можна праводзіць апытанне некалькіх вучняў. У гэты час праверка хатняга задання ў астатняга класа праводзіцца з дапамогай іншых, традыцыйных, формаў. Такім чынам, настаўнік мае магчымасць апытаць большую колькасць вучняў і выставіць дадатковыя ацэнкі [ДАДАТАК 1].

Магчыма арганізацыя дыферэнцыраванай работы па беларускай мове для розных груп навучэнцаў. Клас разбіваецца на на тры (дзве) групы па ўзроўні пазнавальных магчымасцяў: моцныя навучэнцы, сярэднія і слабыя. Могуць быць выбраны таксама іншыя падставы для дзялення (напрыклад, ўстойлівасць пазнавальнага цікавасці). Кожнай з груп настаўнік рыхтуе заданне на ўрок, якое ўключае 10-12 хвілін самастойнай працы з камп’ютарам. Галоўная задача ў гэтым выпадку - забяспечыць раўнамерную загружанасць вучняў. Пасля арганізацыйнага моманту другі этап урока пачынаецца для ўсіх адначасова. Усе вучні першай групы садзяцца за камп’ютары і выконваюць пастаўленую перад імі задачу. У гэты час іншыя групы працуюць з іншымі крыніцамі інфармацыі (раздрукаваны карткамі, сшыткамі, "папяровым падручнікам" і да т. п.). Змена этапаў для кожнага вучня індывідуальная. Вучні другой і трэцяй груп ведаюць чарговасць сваёй працы за камп’ютарам. Як толькі навучэнец першай групы вызваліў камп’ютар, за яго адразу садзіцца вучань другой групы, а потым - трэцяй.

Моцныя навучэнцы вызваляюць працоўнае месца, як правіла, хутка. Настаўніку прыйдзецца прасачыць за тым, каб вучні другой групы не займалі камп’ютар занадта доўга. Затое слабыя вучні ў выніку атрымліваюць больш за ўсё часу для працы з праграмай.

Кантроль за дзейнасцю вучняў на такім уроку можа выяўляцца ў праверцы запісаў у сшытку, паколькі прайсці тэставы кантроль на камп’ютары ўсім вучням адначасова не атрымаецца. Галоўнай вартасцю дадзенай тэхналогіі з'яўляецца той факт, што яна дазваляе цалкам адаптаваць змест, метады і тэмпы вучэбнай дзейнасці навучэнца да яго індывідуальных асаблівасцяў, сачыць за кожным яго дзеяннем і аперацыяй пры вырашэнні канкрэтных задач, сачыць за яго прадзвіжэннем да ведаў, своечасова ўносіць неабходныя карэктывы.

Час бясконца змяняе наша жыццё, кожны дзень нясе нам нешта новае, неверагоднае.Глабальная сетка Інтэрнэту змяшчае ў сабе бясконцасць інфармацыі і прапануе тысячы відаў дзейнасці. Апошнім часам мы чуем аб тым, што такое мноства даступнай інфармацыі нясе пагрозу, бо кожны мае магчымасць даведацца аб тым, што забаронена. Таму вельмі важна вучыць дзяцей размяжоўваць веды, якія яны атрымліваюць, "сарціраваць" іх і правільна імі карыстацца. Такую магчымасць настаўнікам прадстаўляюць многія сайты, але адным з самых лёгкіх у выкарыстанні з'яўляецца англамоўны рэсурс kahoot.it. Сайт уяўляе сабой генератар тэстаў, віктарын і апытанняў. Плюсы ў тым, што рэгістрацыя на сайце бясплатная, а тэсты будуюцца вельмі лёгка. Вучні могуць рашаць тэсты з дапамогай сваіх смартфонаў, планшэтаў альбо іншых камп'ютараў. Галоўная ўмова - выхад прылады ў сетку Інтэрнэт.



Мал. 1.2.2

Для стварэння тэстаў таксама выкарыстоўваю ў сваёй практыцы сайт<https://create.kahoot.it/>, рэгістрацыя на якім бесплатная і хуткая. Сэрвіс прапануе чатыры віды заданняў: Quiz (Віктарына), Jumble (Ералаш, альбо Пазл), Discussion (Дыскусія) і Survey (Апытанне). Самым простым і цікавым з'яўляецца рэжым віктарыны, для стварэння якой неабходна напісаць пытанні і варыянты адказу на іх, задаць час, за які вучні павінны адказаць на кожнае пытанне. Можна выбраць, ці будзе уплываць хуткасць адказаў на колькасць балаў. Пасля завяршэння стварэння тэсту настаўнік атрымлівае PIN.Пры правядзенні ўрока вучні заходзяць са сваіх прылад на сайт <https://play.kahoot.it/#/> і ўводзяць у акенцы сваё імя і той PIN, які ім паведамляе настаўнік. Падчас працы з вучнямі варта карыстацца праектарам, на якім будуць выводзіцца пытанні да віктарыны. Кожнае пытанне будзе мець свой сімвал і колер. Пасля кожнага адказу сайт стварае графік, на якім добра відаць, хто з вучняў быў найбольш кемлівым і заслугоўвае лепшай адзнакі.

На экране ў вучняў - чатыры сімвалы рознага колеру. Іх задача - як мага хутчэй і найбольш дакладна адказаць на пытанне, выбраўшы на сваім экране той ці іншы сімвал. На экране ў настаўніка ў рэальным часе будзе выводзіцца інфармацыя аб тым, як адказваюць яго вучні. Пасля кожнага адказу сайт стварае графік, на якім добра відаць, хто з вучняў быў найбольш кемлівым і заслугоўвае лепшай адзнакі.Вельмі важна, каб настаўнік быў упэўнены, што вучні атрымалі інфармацыю, якая неабходна ім для рашэння віктарыны, і што ўсе маюць аднолькава добры доступ у Інтэрнэт [ДАДАТАК 2].

Акрамя асабіста створаных тэстаў, Інтэрнэт дае значныя магчымасці для арганізацыі працы з вучнямі па падрыхтоўцы да цэнтралізаванага тэсціравання па беларускай мове. Сярод значнай колькасці рэсурсаў Інтэрнэт дадзенага кірунку найбольш аптымальнымі, з майго пункту гледжання, з’яўляюцца праграмы, якія прадстаўлены ў рэсурсах - [ЦТ по **белорусскому** **языку** **онлайн** | ЦТ-тесты.бел](http://yandex.by/clck/jsredir?bu=uniq1511476430951204589&from=yandex.by%3Bsearch%2F%3Bweb%3B%3B&text=&etext=1614.oph9B9w7Ls8Goq1OJw0amHlkuZt2FY4JXuuS6z_pmmNB3cM2Cbc6lJJdzS_Tgc_d2iGW1xXk5NxCWT6T-MOByiqTT2orY9eh0QEnY3sJHnU.1858fe95a0e0ebe00d09afb71167be580930f671&uuid=&state=PEtFfuTeVD5kpHnK9lio9bb4iM1VPfe4W5x0C0-qwflIRTTifi6VAA,,&&cst=AiuY0DBWFJ5Hyx_fyvalFHpba52h3LLrc-obDWGxhozZznWQNKK6vFe1nI-KRQDVLp-mWLhHYEJcu7XX3ZmFDNv71SKtiuMHByXxYHCG4VJaWN_h8QSy-lLZOdDM-IPGnnzRgsZ2ix-wNo5mSHJN6GXQsy4YX0pw80fYY6PryGRDB1gCVqZUu2g6kr6SW7gIpX_0tEGL9BfiOCzr3NSdq41Gdyr3-NuC2cRvYquv8Mg-B3Gk9Ruv1k55PTd02coq5wiVU5LXzjVjY4gzvZR34BquRUQj8Vd59N_fZUX0PBuBDoMpRTIHcF3c69UYODhddBKSNIWGO5NDRbmLKYuDw0ZF7Yl-VHLHfh7z9zNBpDT2EpeUGQnO9Z5LS-eJRUnphQBl-6h2dMTcfH6y7MujQHqjQ8Zvt6RUqXp843kUemAxdbj5zPSUVmUa8WiPbRg1BSXZs_-6pacim82H82CU-yHVg2nc7guehDxvFOzz6bb6msVWMs96MV0qpB36B1o_BGuNRXcwvYJiJ3s0A9X56g,,&data=UlNrNmk5WktYejR0eWJFYk1Ldmtxb280UVBNMUViZ0dqUHpuOUhobWNoWDdWa1hpQTgzVnB5MzBiWjVLd0d5T05Kd21tMmhHT3FQRm9xUVdKT3VXQXNQYXB3NUpkcnhZb0x6SVB6WHdydFpUT25HRm5rR1hqNjJFUVdzdzA4cWN6STJIQm1FeF91VUFHLVVXQzNINl9nLCw,&sign=64ac29de6fd08baeb964b7bf8597b491&keyno=0&b64e=2&ref=orjY4mGPRjkHVRqRT7scnl9k3ZfzgjFj0NXM8QCXJ84MXF8YcYSS3tQQA1iTjGyy5j9MRCQmP5K4AexIvuuBbkUKh5T5JQ7VAJJhwjHHbgfBm3PiNmesVU8Vv2BJnZdbTos3I72sEjB9EwDGyRnX_T2vZjn6q-LSu6WWsc88K3OVM6qBjNTveXI4VvDvAQYHHKdChZVupH3esFA2FxmF_0IHKk8wwgK4po8MZDYfg-DoCzGAexa5xTNOo8EK72B86TaPEI-cFioMA9hx_gqRqCS9W90VoeGL&l10n=ru&cts=1511479911922&mc=4.799489829331946)[**цт-тесты.бел**](http://xn----jtb0bbbcw0c.xn--90ais/)›[ct-2015-belarusian/](http://yandex.by/clck/jsredir?bu=uniq1511476430951204592&from=yandex.by%3Bsearch%2F%3Bweb%3B%3B&text=&etext=1614.oph9B9w7Ls8Goq1OJw0amHlkuZt2FY4JXuuS6z_pmmNB3cM2Cbc6lJJdzS_Tgc_d2iGW1xXk5NxCWT6T-MOByiqTT2orY9eh0QEnY3sJHnU.1858fe95a0e0ebe00d09afb71167be580930f671&uuid=&state=PEtFfuTeVD4jaxywoSUvtJXex15Wcbo_H30U4EFIsvA6RXKqTlM_Vn9a4EJkMcyh&&cst=AiuY0DBWFJ5Hyx_fyvalFHpba52h3LLrc-obDWGxhozZznWQNKK6vFe1nI-KRQDVLp-mWLhHYEJcu7XX3ZmFDNv71SKtiuMHByXxYHCG4VJaWN_h8QSy-lLZOdDM-IPGnnzRgsZ2ix-wNo5mSHJN6GXQsy4YX0pw80fYY6PryGRDB1gCVqZUu2g6kr6SW7gIpX_0tEGL9BfiOCzr3NSdq41Gdyr3-NuC2cRvYquv8Mg-B3Gk9Ruv1k55PTd02coq5wiVU5LXzjVjY4gzvZR34BquRUQj8Vd59N_fZUX0PBuBDoMpRTIHcF3c69UYODhddBKSNIWGO5NDRbmLKYuDw0ZF7Yl-VHLHfh7z9zNBpDT2EpeUGQnO9Z5LS-eJRUnphQBl-6h2dMTcfH6y7MujQHqjQ8Zvt6RUqXp843kUemAxdbj5zPSUVmUa8WiPbRg1BSXZs_-6pacim82H82CU-yHVg2nc7guehDxvFOzz6bb6msVWMs96MV0qpB36B1o_BGuNRXcwvYJiJ3s0A9X56g,,&data=UlNrNmk5WktYejR0eWJFYk1Ldmtxb280UVBNMUViZ0dqUHpuOUhobWNoWDdWa1hpQTgzVnB5MzBiWjVLd0d5T05Kd21tMmhHT3FQRm9xUVdKT3VXQXNQYXB3NUpkcnhZb0x6SVB6WHdydFpUT25HRm5rR1hqNjJFUVdzdzA4cWN6STJIQm1FeF91VUFHLVVXQzNINl9nLCw,&sign=80de9519505922afe09257cbf48e4a0f&keyno=0&b64e=2&ref=orjY4mGPRjkHVRqRT7scnl9k3ZfzgjFj0NXM8QCXJ84MXF8YcYSS3tQQA1iTjGyy5j9MRCQmP5K4AexIvuuBbkUKh5T5JQ7VAJJhwjHHbgfBm3PiNmesVU8Vv2BJnZdbTos3I72sEjB9EwDGyRnX_T2vZjn6q-LSu6WWsc88K3OVM6qBjNTveXI4VvDvAQYHHKdChZVupH3esFA2FxmF_0IHKk8wwgK4po8MZDYfg-DoCzGAexa5xTNOo8EK72B86TaPEI-cFioMA9hx_gqRqCS9W90VoeGL&l10n=ru&cts=1511479916326&mc=4.819081088499034) і [**Тестына**белорусскомязыкеонлайн**в**Online**Test Pad**](http://yandex.by/clck/jsredir?bu=uniq1511476430951204637&from=yandex.by%3Bsearch%2F%3Bweb%3B%3B&text=&etext=1614.oph9B9w7Ls8Goq1OJw0amHlkuZt2FY4JXuuS6z_pmmNB3cM2Cbc6lJJdzS_Tgc_d2iGW1xXk5NxCWT6T-MOByiqTT2orY9eh0QEnY3sJHnU.1858fe95a0e0ebe00d09afb71167be580930f671&uuid=&state=PEtFfuTeVD5kpHnK9lio9dp88zwjJi-A9wwjDIux7f8Zuv0g6oZ30w,,&&cst=AiuY0DBWFJ5Hyx_fyvalFHpba52h3LLrc-obDWGxhozZznWQNKK6vFe1nI-KRQDVLp-mWLhHYEJcu7XX3ZmFDNv71SKtiuMHByXxYHCG4VJaWN_h8QSy-lLZOdDM-IPGnnzRgsZ2ix-wNo5mSHJN6GXQsy4YX0pw80fYY6PryGRDB1gCVqZUu2g6kr6SW7gIpX_0tEGL9BfiOCzr3NSdq41Gdyr3-NuC2cRvYquv8Mg-B3Gk9Ruv1k55PTd02coq5wiVU5LXzjVjY4gzvZR34BquRUQj8Vd59N_fZUX0PBuBDoMpRTIHcF3c69UYODhddBKSNIWGO5NDRbmLKYuDw0ZF7Yl-VHLHfh7z9zNBpDT2EpeUGQnO9Z5LS-eJRUnphQBl-6h2dMTcfH6y7MujQHqjQ8Zvt6RUqXp843kUemAxdbj5zPSUVmUa8WiPbRg1BSXZs_-6pacim82H82CU-yHVg2nc7guehDxvFOzz6bb6msVWMs96MV0qpB36B1o_BGuNRXcwvYJiJ3s0A9X56g,,&data=UlNrNmk5WktYejR0eWJFYk1LdmtxcE5KMWFxbUZDVHdmdzUyUVp2ZjU0OEFCamZnTjZGQzdFZ1cxVTFYTnFRc3kwTWlRdkZmYTF4cjk5UndkU2d3WDFjWGlpV3ZhSmE2UEJ4Q25jcV9HVlFIaWRzX3N4NWlnT29LRURzQTlkZmI3OC03SGQ3NzlBVUVRYmtMaE9Vel9xX0ZRZTRualgwOQ,,&sign=816e607f60509a9ce0e8b00518add219&keyno=0&b64e=2&ref=orjY4mGPRjkHVRqRT7scnl9k3ZfzgjFj0NXM8QCXJ84MXF8YcYSS3tQQA1iTjGyy5j9MRCQmP5K4AexIvuuBbkUKh5T5JQ7VAJJhwjHHbgfBm3PiNmesVU8Vv2BJnZdbTos3I72sEjB9EwDGyRnX_T2vZjn6q-LSu6WWsc88K3OVM6qBjNTveXI4VvDvAQYHHKdChZVupH3esFA2FxmF_0IHKk8wwgK4po8MZDYfg-DoCzGAexa5xTNOo8EK72B86TaPEI-cFioMA9hx_gqRqCS9W90VoeGL&l10n=ru&cts=1511480317271&mc=4.861296494684426)[**onlinetestpad.com**](http://onlinetestpad.com/)›, у якіх змешчаны заданні па ўсіх раздзелах беларускай мовы. Дадзеныя праграмы дазваляюць дасканала праверыць узровень ведаў, а таксама правесці карэкцыю памылак.

Для арганізацыі пазакласнай работы па беларускай мове цікавасць можа выклікаць Інтэрнэт-рэсурс “Мова нанова”.


* 1. **Узаемадзеянне педагога і вучняў у стварэнні асабістых інфармацыйных прадуктаў**

У некаторых вучняў узнікае жаданне не толькі выконваць заданні, якія прыдумаў настаўнік ці нехта іншы, але і самім паспрабаваць скласці іх. Пры выкананні такой работы вучні не толькі ўзнаўляюць і замацоўваюць атрыманыя веды, але і вучацца правільна фармуляваць пытанні, што дапамагае развіццю іх пісьмовага маўлення. Найбольшую цікавасць у такіх вучняў выклікае стварэнне навучальнай анімацыі, альбо нават невялікіх гульняў. Аднак, стандартныя мовы праграмавання вельмі складаныя і патрабуюць папярэдняй падрыхтоўкі.

У 2018 з’явілася магчымасць ствараць анімацыйныя кліпы і невялікія гульні не маючы спецыяльнай падрыхтоўкі. Гэта стала магчыма дзякуючы мове праграмавання Скрэтч (Scratch), канструяванне ў якой, як кажуць самі аўтары:“падобна да гульні з кубікамі Lego: на экране складаюцца графічныя блокі, якія кіруюць аніміраванымі героямі. Такім чынам можна скласці гісторыю ці гульню і кантраляваць паводзіны розных герояў, аб’ядноўваючы графічныя блокі”[**9**].

Сайт утрымлівае ў сабе мноства гатовых спрайтаў, сярод якіх людзі, істоты прадметы, фоны і інш.Акрамя гатовых, кожны карыстальнік можа стварыць уласны малюнак з дапамогай інструмента *Перо*.

Асноўнымі кампанентамі скрэтч-праграмы з'яўляюцца аб'екты-спрайты. Спрайт складаецца з графічнага ўяўлення — набору кадраў-касцюмаў (costume) і сцэнара-скрыпту. Для рэдагавання касцюмаў спрайтаў у скрэтч убудаваны графічны рэдактар (Paint Editor). Дзеянне Скрэтч-праграмы адбываецца на сцэне (stage) памерам 480×360 (умоўных) пікселяў з цэнтрам каардынат у сярэдзіне сцэны.



Мал. 2.2.3

У 2013 годзе пачаў сваю работу сайт “Інтэрактыўныя гульні па беларускай мове і літаратуры” [http://intgulni.blogspot.com/], дзе змешчана шмат гатовых пазлаў і гульняў, якія цікавы для вучняў розных узростаў. Так, распрацаваныя для вучняў VI класа гульні па тэмах “Лічэбнік”, “Прыметнік”, “Назаўнік” дапамагаюць праверыць, як яны засвоілі веды пра гэту часціну мовы. Гульня вельмі простая і патрабуе ад вучня толькі ўважлівасці [ДАДАТАК 3].



Мал. 3.2.3


Зразумела, што навучацца ў інтэрнэце можна не толькі з дапамогай гульняў. Можна разнастаіць урокі анлайн-падарожжамі. З гэтай мэтай працуе блог настаўніцы беларускай мовы Ноны Уладзіміраўны Сілюк “ЛІТАРАтУРА.by” [7]. Для зручнасці сайт аформлены ў выглядзе гораду, не заблукаць у якім дапамагае зручная і прыгожая карта.

Традыцыйным з’яўляецца таксама выкарыстанне на ўроку мовы прэзентацый, выкананых ў праграме Microsoft Office PowerPoint, падрыхтаваных настаўнікамі, вучнямі ці запазычаных з Інтэрнэта.На аснове прэзентацый настаўнікамі створаны камп’ютарныя гульні і трэнажоры па беларускай мове, змест якіх можа мяняцца ў задлежнасці ад тэмы вучэбнага занятка і ўзросту навучэнцаў. Вучні малодшага ўзросту з цікавасцю працуюць на трэнажоры “Юныя вадзіцелі”, дзе кожны правільны адказ суправаджаецца рухам якога-небудзь траспартнага сродку – ад веласіпеда да касмічнай ракеты [ДАДАТАК 4].



Мал. 4.2.3

Для старэйшых вучняў распрацавана інтэлектуальная гульня (для прыкладу – “Што вы ведаеце пра лексіку і лексікалогію”).



Мал. 5.2.3

Найбольшую эфектыўнасць ўяўляюць сабой не асобныя інфармацыйныя прадукты па беларускай мове, а электронныя адукацыйныя рэсурсы, якія ўключаюць разнастайныя праграмныя прадукты для назірання, аналізу, правядзення даследаванняў, адпрацоўкі ўменняў і навыкаў, замацавання, кантролю і карэкцыі ведаў па пэўных тэмах. Прыкладам гэтага можа служыць ЭАР па беларускай мове “Лексіка” для Х класа, у стварэнні якога прымалі ўдзел і настаўнікі, і вучні. У ЭАР ўвайшлі прэзентацыі да ўрокаў і інтэлектуальная гульня, выкананыя ў праграме Microsoft Office PowerPoint. Прадстаўлены тэставыя заданні па дадзенай тэме, створаныя ў праграме Рэдагавання і стварэння тэстаў Edit Tester v2.13, матэрыял для арганізацыі групавой або індывідуальнай работы па абагульненні і праверцы ведаў, выкананы ў праграме Microsoft Office Word, а таксама электронная крыжаванка [ДАДАТАК 5].

ЭАР садзейнічае эфектыўнай рабоце на ўроках і факультатывах па фарміраванні ведаў, уменняў і навыкаў вучняў па тэме «Лексіка». Дазваляе ў комплексе адсачыць вынікі вучэбнай дзейнасці дзесяцікласнікаў і правесці карэкцыю ведаў.

* 1. **Выкарыстанне магчымасцяў ІКТ на ўроках літаратуры**

Магчымасці ІКТ на ўроках літаратуры таксама разнастайныя.

Даследчая і творчая дзейнасць вучняў пры вывучэнні курса беларускай літаратуры можа ажыццяўляцца ў форме напісання рэфератаў, эсэ на разуменне мастацкіх і філасофскіх асноў вобразнага свету літаратуры і на суаднясенне ўласнага светаадчування з светапоглядам пэўнай культурнай эпохі, падрыхтоўкі навучальных праектаў, прэзентацый, віртуальных музеяў і да т. п.

Пры напісанні рэфератаў навучэнцы змогуць скарыстацца багатым наборам мультымедыйных ілюстрацый, біяграфічнымі даведкамі, дадатковай інфармацыяй, што асабліва актуальна для старшакласнікаў.

Акрамя афармлення вынікаў працы у тэкставым выглядзе, навучэнцы маюць магчымасць падрыхтаваць яркую прэзентацыю свайго праекта для дэманстрацыі ў класе. Такія магчымасці звычайна цяжкадаступныя вучням, паколькі сучасных наглядных дапаможнікаў у школе няшмат, а шукаць ілюстрацыйны матэрыял самім цяжка. Ілюстрацыйны рад, падрыхтаваны загадзя і сумешчаны з расказам вучняў аб атрыманых выніках працы, прад'яўляецца на прэзентацыі. Такім чынам арганізуецца даследчая дзейнасць школьнікаў, накіраваная на такія аспекты як:

- веданне розных напрамкаў у літаратуры, якія складаюць своеасаблівасць мастацкай літаратуры пэўнай эпохі;

- веданне выразных сродкаў;

- веданне асноўных прадстаўнікоў і носьбітаў культуры эпохі;

- уменне правядзення супастаўляльнага аналізу літаратурных твораў.

Аднак самай распаўсюджанай формай выкарыстання ІКТ на ўроках літаратуры, з нашага пункту гледжання, можна назваць працу з камп’ютарнымі прэзентацыямі, выкананымі ў праграме PowerPoint. Асноўная функцыя прэзентацыі – служыць наглядным або інфармацыйным матэрыялам, але можна выкарыстоўваць іх і ў якасці арганізацыі работы вучняў на розных этапах урока, правядзення кантролю, сама - і узаемакантролю, кіраўніцтва самастойнай працай школьнікаў [ДАДАТАК 6].

Мэта выкарыстання медыяпрэзентацый - зрабіць урок больш эмацыянальным і цікавым, пры гэтым арганізаваўшы самастойную пазнавальную дзейнасць вучняў на розных этапах урока.

Настаўнік падбірае да адпаведных слайдаў прэзентацыі дадатковыя пытанні і заданні (скласці план-канспект, скласці параўнальную табліцу, храналагічную табліцу, адказаць на пытанні і т. п.). Навучэнцы здабываюць неабходную інфармацыю, а затым сістэматызуюць яе, афармляючы справаздачы, табліцы, схемы і т. п. Для ўзмацнення ўвагі вучняў пры выкарыстанні медыяпрэзентацыі настаўнік можа прапанаваць ім пытанні і заданні на ўвагу (напрыклад, высветліць, ці згадваецца ў прэзентацыі які-небудзь твор літаратуры ці аўтар). Паколькі праца ідзе сумесна з класам, можна наладзіць спаборніцтва на ўважлівасць. Правядзенне такіх заняткаў вельмі важна з пункту гледжання развіцця мыслення вучняў, так як падобныя ўрокі прымушаюць аналізаваць, выдзяляць галоўнае, параўноўваць, даказваць пункт гледжання, ацэньваць уласныя дзеянні і дзеянні сваіх аднакласнікаў.

Асноўная дукацыйная каштоўнасць інфармацыйных тэхналогій у тым, што яны дазваляюць не толькі насыціць навучэнцаў вялікай колькасцю ведаў, але і развіць інтэлектуальныя, творчыя здольнасці вучняў, іх уменне самастойна набываць новыя веды, працаваць з рознымі крыніцамі інфармацыі [2, с. 44]. Варта адзначыць, што зусім неабавязкова рабіць ўрок "чыста камп’ютарным" нават у старэйшых класах, ды гэта і немэтазгодна, па метадычных меркаваннях – розныя формы працы вучняў лепш чаргаваць.

Але тое, як падаць гэты матэрыял з улікам навучальных задач, навучальнага часу і асаблівасцяў арганізацыі дзейнасці на ўроках рознага тыпу, павінен вырашыць сам настаўнік. Бо «...ніхто, акрамя самога выкладчыка, не мае права вырашаць, які сродак яму неабходна для дасягнення пастаўленых на ўроку мэтаў» [3, с.136].

1. **ЗАКЛЮЧЭННЕ**

Такім чынам, удзел падчас навучання адначасова педагога і камп'ютара значна паляпшае якасць адукацыі. Сучасныя інфармацыйныя тэхналогіі пашырылі магчымасці настаўнікаў і навучэнцаў, разнастаілі вучэбны працэс, зрабілі яго больш цікавым для вучняў, якія сталі значна актыўней уключацца ў даследчую і творчую дзейнасць па беларускай мове. Пра гэта сведчаць вынікі паспяховасці навучэнцаў па мове, вынікі творчых конкурсаў, канферэнцый. Сярод іх - дыплом 3-яй ступені на раённайНПК навучэнцаў «Шлях да пазнання» ў 2017 годзе, удзел у рэгіянальнай НПК навучэнцаў «Пошук. Творчасць. Пазнанне» ў г. Масты у 2018 годзе, дыплом 3-яй ступені ў абласным этапе завочнага конкурсу літаратурных прац «Слова ў вокладцы» ў 2016 годзе; дыплом 1-ай ступені ў раённымэтапе абласнога конкурсу для вучняў V - VI класаў «Напішы ліст кіроўцу» ў 2017 годзе; дыпломы 1-ай і 2-ой ступені ўраённым этапе конкурсу «Бяспечны пераход» у 2017 і 2018 гг.; дыпломы 1-ай і 3-яй ступені ў раённым этапе конкурсу "Выратавальнікі вачыма дзяцей» у 2017 і 2018 гг.; удзел у конкурсах «Напішы ліст настаўніку» (2016г.), «Жыве паэт між намі тут», «Чытаем разам з Welkom» у 2018 г. i iнш. Вопыт работы дазваляе зрабіць наступныя высновы:

- выкарыстанне ІКТ стварае вялікае поле для развіцця інфармацыйнай культуры і творчых здольнасцяў навучэнцаў, выхавання актыўнай и крэатыщнай асобы;

- прыкметна павышаецца цікавасць да ведаў у большасці вучняў, што спрыяе развіццю творчага мыслення, моўных уменняў і навыкаў.

Вопыт работы па дадзенай тэме быў прадстаўлены на адкрытых уроках у V, VI, VII класах, праведзеных на ўзроўні раённых і школьных метадычных аб'яднанняў, падрыхтоўцы метадычных рэкамендацый да пасяджэння раённага МА настаўнікаў беларускай мовы і літаратуры. Дадзены вопыт могуць выкарыстоўваць у сваёй практыцы настаўнікі беларускай мовы і літаратуры на этапах навучання, абагульнення і сістэматызацыі ведаў на вучэбныхзанятках, на занятках факультатываў і ў пазакласнай рабоце. Будучае сваёй працы бачу ў папаўненні метадычнай базы распрацоўкамі заданняў даследчага характару, стварэнні сумесна з вучнямі кампъютарных філалагічных праектаў.

**СПІС ВЫКАРЫСТАНЫХ КРЫНІЦ**

1. Архіпава, Н.П. Урокі літаратуры з прымяненнем інфармацыйных тэхналогій.

/ Н.П. Архіпава, Т. Б.Байдакова, І. К. Мартэм’янава, В. Г. Прыменка [і інш.]; пад агул.. рэд.П. Архіпавай. – Масква: Планета, 2010. – 160с.

1. Горбунова, Л. И., Субботина Е. А. Использование информационных

технологий в процессе обучения/ Л.И.Горбунова, Е.А.Субботина Е. А // Молодой ученый. — 2013. — №4. — С. 544.

3.Селеўко,Г.К. Педагагічныя тэхналогіі на аснове інфармацыйна-камунікацыйных сродкаў / Г. К. Селеўко. – Мінск: НДІ, 2005. – 160с.

4. Урокі мовы з выкарыстаннем інфармацыйных тэхналогій. 7 - 8 класы / Метадычны дапаможнік з электронным дадаткам:склад. Г. М. Вялкова. – Масква: Планета, 2010. – 208 с.

6. <https://create.kahoot.it/>

7. <http://razmowa.blogspot.com>

8. <https://sites.google.com/site/litaraturaby>

9. http://scratch.by/about

10. https://ru.wikipedia.org/wiki/Скретч\_(язык\_программирования)

11. [Тесты на белорусском языке онлайн в Online TestPad](http://yandex.by/clck/jsredir?bu=uniq1511476430951204637&from=yandex.by%3Bsearch%2F%3Bweb%3B%3B&text=&etext=1614.oph9B9w7Ls8Goq1OJw0amHlkuZt2FY4JXuuS6z_pmmNB3cM2Cbc6lJJdzS_Tgc_d2iGW1xXk5NxCWT6T-MOByiqTT2orY9eh0QEnY3sJHnU.1858fe95a0e0ebe00d09afb71167be580930f671&uuid=&state=PEtFfuTeVD5kpHnK9lio9dp88zwjJi-A9wwjDIux7f8Zuv0g6oZ30w,,&&cst=AiuY0DBWFJ5Hyx_fyvalFHpba52h3LLrc-obDWGxhozZznWQNKK6vFe1nI-KRQDVLp-mWLhHYEJcu7XX3ZmFDNv71SKtiuMHByXxYHCG4VJaWN_h8QSy-lLZOdDM-IPGnnzRgsZ2ix-wNo5mSHJN6GXQsy4YX0pw80fYY6PryGRDB1gCVqZUu2g6kr6SW7gIpX_0tEGL9BfiOCzr3NSdq41Gdyr3-NuC2cRvYquv8Mg-B3Gk9Ruv1k55PTd02coq5wiVU5LXzjVjY4gzvZR34BquRUQj8Vd59N_fZUX0PBuBDoMpRTIHcF3c69UYODhddBKSNIWGO5NDRbmLKYuDw0ZF7Yl-VHLHfh7z9zNBpDT2EpeUGQnO9Z5LS-eJRUnphQBl-6h2dMTcfH6y7MujQHqjQ8Zvt6RUqXp843kUemAxdbj5zPSUVmUa8WiPbRg1BSXZs_-6pacim82H82CU-yHVg2nc7guehDxvFOzz6bb6msVWMs96MV0qpB36B1o_BGuNRXcwvYJiJ3s0A9X56g,,&data=UlNrNmk5WktYejR0eWJFYk1LdmtxcE5KMWFxbUZDVHdmdzUyUVp2ZjU0OEFCamZnTjZGQzdFZ1cxVTFYTnFRc3kwTWlRdkZmYTF4cjk5UndkU2d3WDFjWGlpV3ZhSmE2UEJ4Q25jcV9HVlFIaWRzX3N4NWlnT29LRURzQTlkZmI3OC03SGQ3NzlBVUVRYmtMaE9Vel9xX0ZRZTRualgwOQ,,&sign=816e607f60509a9ce0e8b00518add219&keyno=0&b64e=2&ref=orjY4mGPRjkHVRqRT7scnl9k3ZfzgjFj0NXM8QCXJ84MXF8YcYSS3tQQA1iTjGyy5j9MRCQmP5K4AexIvuuBbkUKh5T5JQ7VAJJhwjHHbgfBm3PiNmesVU8Vv2BJnZdbTos3I72sEjB9EwDGyRnX_T2vZjn6q-LSu6WWsc88K3OVM6qBjNTveXI4VvDvAQYHHKdChZVupH3esFA2FxmF_0IHKk8wwgK4po8MZDYfg-DoCzGAexa5xTNOo8EK72B86TaPEI-cFioMA9hx_gqRqCS9W90VoeGL&l10n=ru&cts=1511480317271&mc=4.861296494684426)[onlinetestpad.com](http://onlinetestpad.com/)›

ДАДАТАК 1

## УРОК БЕЛАРУСКАЙ МОВЫ Ў VIII КЛАСЕ

### Тэма: Паўтарэнне і карэкцыя ведаў па тэме “Ускладненыя сказы і знакі прыпынку ў іх”

**Мэта:** стварыць на ўроку ўмовы для лагічнага пераходу ад адпрацоўкі моўнага тэарэтычнага матэрыялу да запатрабаванасці творчага патэнцыялу асобы, умовы для асобаснага росту кожнага суб’екта навучання.

###### **Задачы**

* Садзейнічаць выяўленню кожным вучнем асабістых прабелаў у ведах па тэмах раздзела “Ускладненыя сказы” (“Аднародныя члены сказа”, “Адасобленыя азначэнні, акалічнасці, прыдаткі”, “Пабочныя канструкцыі”, “Зваротак”);
* Стварыць умовы кожнаму вучню для карэкцыі ведаў па “праблемнай (-ых)” тэме(-ах);
* Садзейнічаць фарміраванню ўменняў выказваць сваё меркаванне, рабіць вывады на аснове аналізу жыццёвых фактаў.
* Стварыць умовы для развіцця лагічнага аналітычнага мыслення, для развіцця самакантролю, самаарганізацыі, самааналізу, для развіцця светапогляднай пазіцыі пры звароце да лексічнай тэмы ўрока;
* Садзейнічаць фарміраванню актыўных адносін вучняў да акаляючай рэчаіснасці і паводзін; пачуцця асабістай адказнасці і неабыякавасці да экалагічных праблем планеты.

**Абсталяванне, неабходныя матэрыялы:**афармленне дошкі (запіс тэмы, этапаў работы на ўроку); матэрыялы друкаваныя: дыягнастычны тэст, канверты з карэкцыйнымі наборамі;камп’ютары, праграма камп’ютарнага тэсціравання

**Ход урока**

1. **Арганізацыйны момант**
   * Гадавіне аварыі на Чарнобыльскай АЭС прысвячаецца гэты ўрок.

Лексічная тэма ўрока змешчана на дошцы: “Ад экалогіі прыроды да

экалогіі душы”, мы пазнаёмімся з вамі са страшнымі экалагічнымі праблемамі нашай планеты, а значыць, і нашымі праблемамі. А вось моўная тэма хаваецца ў фармулёўцы “Паўтарэнне і карэкцыя ведаў па тэме “Ускладненыя сказы і знакі прыпынку пры іх”. Што патрабуе ад нас такая фармулёўка тэмы?

*Вучні ўзгадваюць напаўненне тэмы “Ускладнены сказ”, паняцці гэтай тэмы, звяртаюць увагу на тое, што матэрыял тэмы неабходна не толькі паўтарыць, але і адкарэкціраваць. Карэкцыя пад сабой падразумявае выяўленне прабелаў у ведах, то, акрамя адпрацоўкі нейкага правіла, неабходна выявіць свае прабелы.*

-Такім чынам, вы толькі што самі вызначылі мэту і задачы ўрока, якіх мы і будзем прытрымлівацца ў сваёй дзейнасці.

1. **Дыягностыка.** Выкананне дыягнастычнага тэста.

|  |  |  |  |
| --- | --- | --- | --- |
| **ДЫЯГНАСТЫЧНЫ ТЭСТ** | | | |
|  | Адзначце сказы (выкарыстоўваючы знак + ), у якіх няправільна пастаўлены знакі прыпынку, вызначце тып ускладнення | + |  |
| 1 | За ўсю сваю гісторыю чалавецтва не раз сутыкалася з катастрофамі, нечаканымі, згубнымі з’явамі. |  |  |
| 2 | 26 красавіка 1986 года ў 1 гадзіну 23 хвіліны 58 секунд распачалася серыя выбухаў разбурыўшы рэактар і будынак 4-га энергаблока Чарнобыльскай АЭС. |  |  |
| 3 | Чарнобыльская аварыя - самая буйная тэхнагенная катастрофа ХХ ст. - падзяліла гісторыю чалавецтва на “дачарнобыльскую” і “паслячарнобыльскую” эпохі. |  |  |
| 4 | На свабоду вырваліся цэзій, стронцый, плутоній – страшныя радыеактыўныя яды. |  |  |
| 5 | Пераносімыя ветрам і дажджамі яны пакрылі смяртэльным дываном тэрыторыю больш за 100 000 км. |  |  |
| 6 | Аказваецца, радыенукліды ад станцыі пашырыліся далёка за межы Беларусі і Украіны. |  |  |
| 7 | На цэлыя народы паставіў ты крыж, зненавідны наш “мірны атам”... |  |  |
| 8 | Выгнаныя бядою са сваіх родных мясцін, людзі праз гады і адлегласці не знаходзяць душэўнай раўнавагі. |  |  |
| 9 | Два дзесяцігоддзі мы збіраем, пасеяны ў красавіку 1986-га, ўраджай. |  |  |
| 10 | Катастрофы, створаныя рукамі людзей, могуць быць у тысячы разоў страшнейшымі за прыродныя катаклізмы. |  |  |

*Вучні выконваюць тэст, пры самапаверцы высвятляюць далейшы свой маршрут, ён складаецца з пераліку нумароў карэкцыйных набораў.*

1. **Карэкцыя ведаў**

- Выбірайце той нумар карэкцыйнага набору (Дадатак), які вам ўказаў дыягнастычны тэст. *(Падчас назірання за выбарам канвертаў можна прасачыць, якая тэма выклікае найбольшыя цяжкасці, да яе можна звярнуцца на наступным уроку яшчэ раз).* Каму неабходна тлумачэнне, дапамога, звяртайцеся.

- Калі ж тэст вы выканалі правільна і дыягнастычны тэст не выдаў вам ніводнага нумара карэкцыйнага набора, для вас падрыхтавана больш складанае заданне – тэксты, якія патрабуюць пастаноўкі знакаў прыпынку па тэме, і эталонамі выканання (у эталоне змешчаны нумары параграфаў з тлумачэннямі канкрэтнага знака прыпынку і нумары практыкаванняў з нашага падручніка для дамашняй работы). Тэкст з прапанаваных пяці вы выбіраеце па сваім жаданні.

*Вучні працуюць кожны па сваім маршруце карэкцыі ў сваім тэмпе.*

1. **Падагульненне па інфармацыйным блоку**

- Каб вы падагульнілі той лексічны матэрыял, з якім пазнаёміліся, прапаную выканаць **камп’ютарнае тэставае заданне “Экалагічныя праблемы”** (камп’ютар вам дасць і ацэнку выканання). Вы бачыце, што экалагічнымі праблемамі з’яўляюцца ўсе тыя, што пазначаны ў тэсце, але гэта далёка не поўны пералік нашых з вамі праблем – праблем чалавецтва.



1. **Падвядзенне вынікаў працы на ўроку**. Самаацэнака і ўзаемаацэнка. Вызначэнне пытанняў для карэкцыі.
2. **Дамашняе заданне**: праца з карэкцыйнымі картамі

Дадатак. Карэкцыйныя карты

|  |  |  |
| --- | --- | --- |
| **Адасобленыя прыдаткі** | **Адасобленыя прыдаткі** | **Адасобленыя прыдаткі** |
| ТЭОРЫЯ | ПРАКТЫКАВАННЕ | ЭТАЛОН |
| **Уважліва прачытай правіла:**  Адасобленыя прыдаткі выражаюцца адзіночнымі назоўнікамі і назоўнікамі з паясняльнымі словамі.  Заўсёды адасабляюцца:   1. Незалежна ад месца ў сказе развітыя і адзіночныя прыдаткі, якія адносяцца да асабовага займенніка 2. Развіты прыдатак, калі ён адносіцца да агульнага назоўніка і стаіць пасля яго   На пісьме адасобленыя прыдаткі могуць выдзяляцца працяжнікамі, калі ім надаецца асаблівае значэнне. | **Расстаў патрэбныя знакі прыпынку:**  Чарнобыльская катастрофа і  яе вынікі радыяктыўнае заражэнне тэрыторыі з’яўляюцца галоўнай пагрозай для грамадзян Беларусі.  Ужо 20 гадоў чорны дым Чарнобыля засціць будучыню сваёй ахвяры Беларусі.  Ці будзе ён Чарнобыля працяг?  Хіба мы беларусы ў гэтым свеце нічога не вартыя?! | **Уважліва правер сябе па эталоне:**  Чарнобыльская катастрофа і  яе вынікі – радыяктыўнае заражэнне тэрыторыі – з’яўляюцца галоўнай пагрозай для грамадзян Беларусі.  Ужо 20 гадоў чорны дым Чарнобыля засціць будучыню сваёй ахвяры -Беларусі.  Ці будзе ён, Чарнобыля працяг?  Хіба мы, беларусы, у гэтым свеце нічога не вартыя?! |

|  |  |  |  |  |
| --- | --- | --- | --- | --- |
| **Адасобленыя азначэнні** | | **Адасобленыя азначэнні** | | **Адасобленыя азначэнні** |
| ТЭОРЫЯ | | ПРАКТЫКАВАННЕ | | ЭТАЛОН |
| **Уважліва прачытай правіла:**   1. Азначэнні, выражаныя дзеепрыметнікавымі або прыметнікавымі зваротамі, і аднародныя азначэнні, калі яны стаяць непасрэдна пасля назоўніка, які паясняюць, на пісьме заўсёды выдзяляюцца коскамі 2. Азначэнні, якія стаяць перад назоўнікамі, што паясняюць, не аддзяляюцца коскамі. (выключэнні: назоўнік – асабовы займеннік, наяўнасць дадатковага акалічнаснага значэння) | | **Расстаў патрэбныя знакі прыпынку:** З пачатку 17 ст. з тэрыторыі Беларусі знікла больш за 20 відаў жывёл уяўляючых вялікую каштоўнасць. Найбольш істотнай прычынай вядучай да дэградацыі жывёльнага свету з’яўляецца парушэннеасяроддзя пражывання. Важнейшай экалагічнай праблемай рэспублікі з’яўляецца абумоўленае аварыяй Чарнобыльскай АЭС забруджванне глеб, вады, атмасферы.  Чарнобыльская аварыя па сваіх маштабах эквівалентная 200-300 бомбам скінутых на Хірасіму. | | **Уважліва правер сябе па эталоне:** З пачатку 17 ст. з тэрыторыі Беларусі знікла больш за 20 відаў жывёл, /уяўляючых вялікую каштоўнасць/. Найбольш істотнай прычынай, /вядучай да дэградацыі жывёльнага свету/, з’яўляецца парушэнне асяроддзя пражывання. Важнейшай экалагічнай праблемай рэспублікі з’яўляецца /абумоўленае аварыяй Чарнобыльскай АЭС/ забруджванне глеб, вады, атмасферы.  Чарнобыльская аварыя па сваіх маштабах эквівален-тная 200-300 бомбам. |
| **Адасобленыя азначэнні** | **Адасобленыя азначэнні** | | **Адасобленыя азначэнні** | |
| ТЭОРЫЯ | ПРАКТЫКАВАННЕ | | ЭТАЛОН | |
| **Уважліва прачытай правіла:**  Азначэнні, якія стаяць перад азначаемым словам, адасабляюцца ў наступных выпадках:   1. Калі маюць дадатковае акалічнаснае значэнне прычыны ці ўступкі. (Каб праверыць, перабудуйце сказ з адасобленым азначэннем у сказ складаны з даданай часткай са злучнікам БО, ТАМУ ШТО; ХОЦЬ, НЯГЛЕДЗЯЧЫ НА...) 2. Калі азначаемае слова – асабовы займеннік. | **Расстаў патрэбныя знакі прыпынку:**  Адмоўна ўплываючае на фауну забруджванне асяроддзя прывяло да накаплення ядавітых рэчываў у арганізмах жывёл і вымірання іх.  Забруджаны нафтай і  нафтапрадуктамі Сусветны акіян знаходзіцца зараз пад вялікай пагрозай.  Моцна насычаны жыццём ён “атрымлівае” ад чалавека некалькі мільярдаў тон вадкіх і цвёрдых адыходаў. Усё больш і больш участкаў Сусветнага акіяна становяцца безжыццёвымі. | | **Уважліва правер сябе па эталоне:**  Адмоўна ўплываючае на фауну, забруджванне асяроддзя прывяло да накаплення ядавітых рэчываў у арганізмах жывёл і вымірання іх.  Забруджаны нафтай і  нафтапрадуктамі, Сусветны акіян знаходзіцца зараз пад вялікай пагрозай.  Моцна насычаны жыццём, ён “атрымлівае” ад чалавека некалькі мільярдаў тон вадкіх і цвёрдых адыходаў. Усё больш і больш участкаў Сусветнага акіяна становяцца безжыццёвымі. | |

|  |  |  |  |  |
| --- | --- | --- | --- | --- |
| **Адасобленыя акалічнасці** | | **Адасобленыя акалічнасці** | | **Адасобленыя акалічнасці** |
| ТЭОРЫЯ | | ПРАКТЫКАВАННЕ | | ЭТАЛОН |
| **Уважліва прачытай правіла:**  Адасобленыя акалічнасці выражаюцца адзіночнымі дзеепрыслоўямі і дзеепрыслоўнымі зваротамі (як?).  На пісьме дзеепрыслоўныя звароты, а таксама адзіночныя дзеепрыслоўі адасабляюцца і выдзяляюцца коскамі. | | **Расстаў патрэбныя знакі прыпынку:**  Перадаючыся па ланцугах харчавання радыенукліды становяцца небяспечнымі накопліваючыся ў прадуктах харчавання.  Вуглякіслы газ і пылападобныя часцінкі затрымліваючы  доўгахвалевае цеплавое выпраменьванне Зямлі не даюць яму поўнасцю выходзіць у касмічную прастору. Узнікае “парніковы эфект” | | **Уважліва правер сябе па эталоне:**  Перадаючыся па ланцугах харчавання, радыенукліды становяцца небяспечнымі, накопліваючыся ў прадуктах харчавання.  Вуглякіслы газ і пылападобныя часцінкі, затрымліваючы доўгахвалевае цеплавое выпраменьванне Зямлі, не даюць яму поўнасцю выходзіць у касмічную прастору. Узнікае “парніковы эфект”. |
| **Пабочныя канструкцыі** | **Пабочныя канструкцыі** | | **Пабочныя канструкцыі** | |
| ТЭОРЫЯ | ПРАКТЫКАВАННЕ | | ЭТАЛОН | |
| **Уважліва прачытай правіла:**  Пабочнымі называюцца такія граматычна не звязаныя з членамі сказаа словы, словазлучэнні і сказы, якія служаць для выражэння адносін таго, хто гаворыць, да выказваемай думкі.  Пабочныя словы, словазлучэнні і сказы выдзяляюцца невялікімі інтанацыйнымі паўзамі, паніжаным тонам і больш хуткім тэмпам вымаўлення, а на пісьме – коскамі. | **Расстаў патрэбныя знакі прыпынку:**  Ад “ядзернай зімы” не ў стане выратаваць ніякія бамбасховішчы а значыць выжыць у такіх умовах шанцаў у чалавецтва практычна няма.  Лясная расліннасць Беларусі характарызуецца па звестках  эколагаў перавагай маладнякоў і насаджэнняў сярэдняга ўзросту. Значыць неабходна разумна высякаць лясы. За 200 гадоў на жаль лясістасць Беларусі знізілася з 74,6% да 33,7% у 2 разы . | | **Уважліва правер сябе па эталоне:**  Ад “ядзернай зімы” не ў стане выратаваць ніякія бамбасховішчы,а значыць, выжыць у такіх умовах шанцаў у чалавецтва практычна няма.  Лясная расліннасць Беларусі характарызуецца, па звестках эколагаў, перавагай маладнякоў і насаджэнняў сярэдняга ўзросту. Значыць, неабходна разумна высякаць лясы. За 200 гадоў, на жаль, лясістасць Беларусі знізілася з 74,6% да 33,7% (у 2 разы!). | |

|  |  |  |
| --- | --- | --- |
| **Зваротак** | **Зваротак** | **Зваротак** |
| ТЭОРЫЯ | ПРАКТЫКАВАННЕ | ЭТАЛОН |
| **Уважліва прачытай правіла:**  Зваротак – гэта слова (або спалучэнне слоў), што абазначае асобу (ці прадмет), якой непасрэдна адрасавана выказванне.  Зваротак можа быць неразвітым і развітым.  Звароткі аддзяляюцца або выдзяляюцца коскамі.  З!...  З,...  ...,З,...  ...,З.  ...,З! | **Расстаў патрэбныя знакі прыпынку:**  Набат Чарнобыля гучы мацней!  Ратуйце людзі “светлячкоў-дзяцей”.  Няўжо змаўчыць сумленне наша людзі Калі наш родны край без будучыні будзе? Зорка сышла з нябёс – зорка палынная.  Выратуй Божа лёс дзецям Чарнобыля.   * Ад чаго ты самотны бусел   у гняздзе над знямелай вёскай?   * Я сумую па Беларусі дачарнобыльскай чыстароснай. | **Уважліва правер сябе па эталоне:**  Набат Чарнобыля, гучы мацней!  Ратуйце, людзі, “светлячкоў-дзяцей”.  Няўжо змаўчыць сумленне наша, людзі, Калі наш родны край без будучыні *будзе?* Зорка сышла з нябёс – зорка палынная.  Выратуй, Божа, лёс дзецям Чарнобыля   * Ад чаго ты самотны, бусел, у гняздзе над знямелай вёскай? * Я сумую па Беларусі,   дачарнобыльскай, чыстароснай. |

ДАДАТАК 2

**УРОК БЕЛАРУСКАЙ МОВЫ Ў V КЛАСЕ**

**Тэма “Агульнаўжывальныя словы і словы абмежаванага ўжытку”**

**Мэта:**

* Фарміраваць уяўленне аб прафесійных словах і навуковых тэрмінах.
* Выпрацоўваць уменне адрозніваць такія словы ў тэкстах розных стыляў, вызначаць сферу іх ужывання, падбіраць прафесійныя словы і навуковыя тэрміны на зададзеную тэму і ўжываць іх пры складанні адпаведных сказаў і тэкстаў.
* Выхоўваць павагу да роднага слова як своеасаблівай і адметнай моўнай з'явы і крыніцы папаўнення літаратурнай мовы.

Абсталяванне: камп’ютарная віктарына, створаная ў праграме kahoot.it.,

камп’ютар, смартфоны

**ХОД УРОКА**

1. **Арганізацыйны пачатак**

Добры дзень, паважаныя даследчыкі мовы. На сённяшнім уроку мы з вамі працягнем знаёміцца з лексікай беларускай мовы. Мы ўжо ведаем, што вывучае лексіка, ведаем пра сінонімы, антонімы і амонімы. На мінулым уроку мы з вамі даведаліся аб агульнаўжывальных словах і словах абмежаванага ўжывання. Сёння мы з вамі працягнем працу над гэтай тэмай. Я жадаю вам поспеху. Старайцеся, імкніцеся да новых ведаў і ў вас усё атрымаецца.

1. **Паведамленне тэмы і задач ўрока**

Як я ўжо сказаў, сёння мы працягваем знаёміцца з агульнаўжывальнымі словамі і словамі абмежаванага ўжывання. Тэма нашага ўрока: “Прафесійныя словы. Навуковыя тэрміны”. Давайце паспрабуем сказаць, якія задачы стаяць перад намі? (*успомніць, якія словы называюцца агульнаўжывальнымі, якія – словамі абмежаванага ўжытку; даведацца, якія словы з’яўляюцца прафесійнымі, якія – навуковымі; навучыцца іх адрозніваць; навучыцца ўжываць такія словы ў сваім маўленні*).

1. **Праверка дамашняга задання**.

Дома вам неабходна было выканаць пр. 140. Скажыце, якімі правіламі вы карысталіся для выканання дадзенага практыкавання? Што патрабавалася зрабіць у гэтым заданні? (*спісаць, замяняючы дыялектныя словы агульнаўжывальнымі*).

А якія ж словы мы называем агульнаўжывальнымі? (*тыя, якія разумеюць усе, хто карыстаецца беларускай мовай*).

Што ж гэта за дыялектныя словы? (*гэта словы, якія ўжываюцца толькі ў пэўнай мясцовасці*).

Правільна! Ітак, давайце праверым, як вы справіліся з дамашнім практыкаваннем. (Дзеці зачытваюць сказы з выпраўленымі словамі).

1. **Падрыхтоўка да знаёмства з новай тэмай**

Для таго, каб вучыцца вызначаць, людзі якіх прафесій ужываюць прыведзеныя словы ў маўленні, выканаем пр. 141. Прачытайце групы слоў і скажыце, хто карыстаецца імі.

1. **Знаёмства з новай тэмай**

Для таго, каб даведацца, якія словы называюцца прафесійнымі, а якія з’яўляюцца навуковымі тэрмінамі, прачытаем правіла, змешчанае на с. 75.

* Якія словы мы называем прафесійнымі?
* Якія словы называюцца навуковымі тэрмінамі?
* З якой мэтай выкарыстоўваюцца такія словы ў мастацкай літаратуры?

**Фізкультхвілінка.**

Не стаміліся? Давайце правядзем невялікую размінку. Устаньце, калі ласка. Успомнім наш невялічкі вершык пра бусла.

Цяпер, зрабіце гімнастыку для вачэй

1. **Фарміраванне ўменняў па новай тэме**
2. Для таго, каб вучыцца размяжоўваць прафесійныя словы, навуковыя тэрміны і агульнаўжывальныя словы, выканаем наступнае заданне. У вас на сталах ляжаць карткі з табліцаю. Ваша задача – запоўніць табліцу, размежаваўшы словы на картках па неабходных столбіках.

*Словы для занясення ў табліцу: зямля, мама, школа, барэльеф, дэкларацыя, партэр, фуганак, кніга, жыклёр, дзённік, перпендыкуляр, песцік.*



Ці ўсе словы вам знаёмы? Ці ведаеце вы іх лексічнае значэнне?

1. Для таго, каб удасканальваць вашы арфаграфічныя ўменні, а таксама вучыцца знаходзіць прафесійныя словы ў тэксце, выканаем пр. 143. Спішыце, устаўляючы прапушчаныя літары. Падкрэсліце прафесійныя словы.
2. Для таго, каб узбагаціць ваш слоўнікавы запас, пагуляем у наступную гульню. У кожнага з вас ёсць матулі, таты, браты ці сёстры, якія ўжо працуюць. Успомніце тыя словы, якія выкарыстоўвае адзін з членаў вашай сям’і. Толькі не называйце прафесію. А астатнім неабходна адгадаць, кім працуе член вашай сям’і.
3. Для таго, каб вучыцца знаходзіць навуковыя тэрміны ў тэксце, выканаем пр. 146. Прачытайце. Назавіце навуковыя тэрміны і вызначце, спецыялісты якой галіны ўжываюць гэтыя словы ў сваім маўленні.
4. Зараз давайце паспрабуем перакласці навуковыя тэрміны з рускай мовы на беларускую. Усе гэтыя тэрміны знаёмыя вам з урокаў рускай літаратуры, так што, думаю, цяжкасцей не будзе. (*Диалог, лирика, монолог, олицетворение, повествование, сравнение, стихотворение,* )
5. **Кантрольна-рэфлексійны этап.**

1. Зараз мы з вамі выканаем невялічкі выбарачны дыктант. Заадно праверым, кім жа мараць стаць вашы аднакласнікі. Я буду зачытваць вам словы, а вы запісвайце толькі тыя, што адпавядаюць вашай будучай прафесіі. Падрыхтуйцеся, калі ласка. Пачынаем. *Адкрыты пералом, бінт, вата, аднародныя члены, фанетычны разбор,дамашняе заданне, малаток, фуганак,рубанак, пэндзаль, фарбы, мальберт, каса, вагі, чэк, бензін, кузаў, радыятар.*

*2. Праверка ведаў з дапамогай* камп’ютарнай віктарыны, створанай ў

праграме kahoot.it., з выкарыстаннем камп’ютараў і смартфонаў.



1. Самаправерка. Самаацэнка.
2. **Падвядзенне вынікаў урока. Рэфлексія**
3. **Ітак, скажыце, ці выканалі мы пастаўленыя перад намі задачы?**
4. **Дапоўніце, калі ласка фразу:**

* на ўроку я даведаўся…
* у мяне атрымалася…
* мне спадабалася (не спадабалася)…

1. **Выстаўленне адзнак.**
2. **Дамашняе заданне.**§19, пр. 147.

ДАДАТАК 3

**УРОК БЕЛАРУСКАЙ МОВЫ Ў VI КЛАCЕ**

Тэма: Паўтарэнне і абагульненне па тэме “Прыметнік”

**Мэты і задачы:**

1) садзейнічаць актуалізацыі ведаў вучняў аб прыметніку як часціне мовы, разрадах прыметнікаў, формах ступеней параўнання прыметнікаў;

2) развіваць уменне ўтвараць, ужываць прыметнікі, рабіць іх марфалагічны разбор, вызначаць сінтаксічную ролю,удасканальваць арфаграфічныя навыкі;

3) спрыяць выхоўванню цікавасці да роднай мовы, пачуцця гонару за свой край.

**Тып**: урок паўтарэння i падагульнення .

**Ход урока**

1. **Арганізацыйны момант**.
2. **Паведамленне тэмы, пастаноўка мэт i задач урока**.

*Настаўнік*: Мінулы ўрок быў прысвечаны назоўніку. Ці засталіся ў вас пытанні па вывучанай тэме? Якія складанасці выклікала дамашняе заданне?

*У чым розніца ў родавай прыналежнасці назоўнікаў у рускай і беларускай мовах*?

( адказы вучняў. Прывядзенне прыкладаў з ДЗ.)

Таму і тэма сённяшняга ўрока: “Прыметнік: агульнае значэнне, марфалагічныя прыметы, сінтаксічная роля”. Абапіраючыся на вопыт работы па назоўніку, сфармулюйце задачы па тэме ўрока.

Задачы: падагуліць і пашырыць веды аб прыметніку як часціне мовы;

сістэматызаваць веды пра марфалагічныя прыметы прыметніка;

удасканаліць арфаграфічныя навыкі.

ІІІ.**Актуалізацыя ведаў, вызначэнне праблемнага поля.**

*Настаўнік*: -Давайце ўспомнім, што ж мы ведаем пра прыметнік як часціну мовы? Падрыхтуйце кароткае паведамленне на тэму “Прыметнік як часціна мовы” па плане на стар.129 , практ. 178 падручнікаў.

**Самастойная работа*.***

**Праверка** . (Адказ вучня па плане).

* Мы ўжо многае ведаем пра прыметнік. Каб высветліць, якія ж прабелы ў ведах па тэме “Прыметнік як часціна мовы” у нас ёсць, я прапаную вам выканаць дыягнастычны тэст, які вы атрымаеце на картках. У тэсце ўсяго 6 пытанняў, таму на яго выкананне вам адводзіцца 4 хвіліны. (Дадатак №1)

*Настаўнік*:

* Праверце свае адказы , карыстаючыся ключамі на слайдзе.
* У якіх заданнях вы дапусцілі памылкі? Чаму?

- Зыходзячы з дапушчаных вамі памылак, назавіце праблемныя пытанні па тэме.

*1.Ступені параўнання прыметнікаў.*

*2. Разрады прыметнікаў па значэнні.*

*3. Правапіс суфіксаў прыметнікаў.*

*4. Правапіс не(ня) з прыметнікамі.*

1. **Паглыбленае паўтарэнне**

*Настаўнік*:

-Я прапаную кожнаму індывідуальнае заданне. Вынік нашай працы на ўроку будзе залежаць ад таго, наколькі дакладна і граматна вы зможаце падрыхтаваць тэарэтычныя звесткі па тэме, скласці схемы, табліцы і прадставіць іх.

1. Разрады прыметнікаў па значэнні ( старонка 129 падручніка, табліца)
2. Ступені параўнання прыметнікаў ( старонка 130-131 падручніка)
3. Якасныя прыметнікі, якія не ўтвараюць ступеней параўнання (старонка 131 падручніка)

На выкананне заданняў 5 хвілін.

1. **Справаздача вучняў, выкананне практычнай часткі**, с**кладанне кластара па тэме ўрока** (адказваюць вучні, якія рыхтавалі пытанні , будуюць схему або табліцу на дошцы, прыводзяць прыклады, удзельнічаюць у пабудове кластара)

- Што неабходна ведаць, каб правільна вызначыць сэнсавыразрад прыметніка ?

*Сэнсавыя разрады прыметнікаў*

↓ ↓ ↓

*Якасныя адносныя прыналежныя*

*(які?) (які?) (чый?)*

**Практычнае заданне для ўсіх вучняў.**

*Заданне № 1*

Вызначце разрады прыметнікаў, запішыце словазлучэнні ў тры слупкі:

1-якасныя ; 2- адносныя; 3-прыналежныя.

*Добры чалавек, залатыя паясы, воўчы хвост, зялёныя лісты, друкарскі цэх, жалезная воля, матчына хусцінка, каменны будынак, кучаравы хлопчык, цётчыны словы, звонкі зычны, тэатральны сезон, цёплае лета, леснікоў план.*

Якасныя: добры чалавек, зялёныя лісты, жалезная воля, кучаравы хлопчык, цёп­лае лета.

Адносныя: залатыя паясы, друкарскі цэх, каменны будынак, звонкізычны, тэатральны сезон.

Прыналежныя: воўчы хвост, матчына хусцінка, цётчыны словы, леснікоў план.

-Як утвараюцца ступені параўнання прыметнікаў?

***Ступені параўнання прыметнікаў***

*Простая вышэйшая : Аснова прым. + ейш, эйш, ш*

*Складаная вышэйшая: прым. + больш, менш*

*Простая найвышэйшая : най +форма вышэйшай ступені*

*Складаная найвышэйшая: самы, найбольш, найменш + прыметнік*

-Якія якасныя прыметнікі не ўтвараюць ступеней параўнання?

**Практычнае заданне для ўсіх вучняў**

1. Вусна выканаць практ.283 стар.132 падручніка.
2. Заданне №2

У наступных сказах выпраўце памылкі пры ўтварэнні iўжыванні формаў ступеней параўнання прыметнікаў.

*1. На свеце больш лепшага кутка няма, як наша Беларусь. 2. Пахвала маці была для мяне самай найвышэй­шай узнагародай. 3. Людская ўвага даражэй заўсё на свеце.*

*Вучні каменціруюць свае меркаванні.*

Адказы: 1. На свеце лепшага кутка няма, як наша Бела­русь. 2. Пахвала маці была для мяне найвышэй­шай (самай высокай) узнагародай. 3. Людская ўвага даражэйшая заўсё на свеце.

1. **Фізкультхвілінка**(захоўваем здароўе вашых вачэй)
2. **VIII. Работа з тэкстам**.

- Як часта ў жыцці мы выкарыстоўваем прыметнік? Для якога стылю найбольш характэрна ўжыванне прыметнікаў? Чаму?

- На слайдах змешчаны ўрыўкі з трох тэкстаў. Якія прыметнікі ў іх ужыты? Ахарактарызуйце іх, вызначце сінтаксічную ролю.

*Жыхары Беларусі славяцца сярод іншых народаў працавітасцю, гасціннасцю і ветлівасцю.*


*Суседнія народы лічаць беларусаў памяркоўнымі, сціплымі і спакойнымі людзьмі. Беларусы нікога не пакрыўдзяць, не абразяць, ні з кім не пасварацца, калі няма на гэта сур’ёзных падстаў. І гэта вельмі радасна, што ты жывеш сярод такіх найдабрэйшых людзей.(З газеты.)*

-Выканайце марфалагічны разбор прыметніка, карыстаючыся схемай на старонцы 249 падручнікаў. (Праверка задання)

**ІX. Падагульненне.**

*Настаўнік:*

-Наколькі вы пашырылі свае веды па сённяшняй тэме і гатовы да кантрольнай работы, праверым выканаўшы камп’ютарнае заданне на сайце “Інтэрактыўныя гульні па беларускай мове і літаратуры” [http://intgulni.blogspot.com/].



**X. Дамашняе заданне:** паўт §30 – 36, адказы на кантрольныя пытанні, індывідуальнае заданне – складанне кластара “Прыметнік”

**XI. Ацэньванне** (на падставе вынікаў выкананых камп’ютарных заданняў, работы на ўроку і рэцэнзій вучняў)

**Дадатак**

Дыягнастычны тэст

А1. Адзначце прыметнікі, якія ўтвараюць ступені параўнання:

1) разумны; 2) цвёрды; 3) вусаты; 4) хітры; 5) крэмавы.

А2. Адзначце сказы, дзе правільна ўтвораны формы ступеней параўнання прыметнікаў.

* 1. Ён падумаў, што гэта будзе больш карацейшая дарога.
  2. Раніцай грыбы самыя моцныя і свежыя.
  3. Шчасце гэтага лета было самае вялікае шчасце іх жыцця.
  4. Няма пачуцця мацней за каханне.
  5. Найвышэйшая ўлада на свеце – матчына.

А3. Адзначце сказы з граматычнымі памылкамі.

1. Сястра старэйшая Пецю на два гады.
2. Добрая слава самая даражэйшая за багацце.
3. У вёсцы быў калісьці чалавек, вышэй за ўсіх ростам.
4. І найцяжэйшыя раны ў чалавечай душы загойваюцца.
5. Далёкі захад пераліваўся найтанчэйшымі адценнямі фарбаў.

А4. Адзначце словазлучэнні, у якіх ёсць адносныя прыметнікі:

1) ясная раніца; 2) залаты пярсцёнак; 3) ліцэйскі двор;4) залатыя рукі;

5) вясновая раніца.

А5. Устанавіце адпаведнасць паміж прыметнікам у словазлучэнні і яго разрадам. Адзначце нумар правільнага адказу.

А) Матчына хусцінка; 1) Якасны;

Б) вясковая раніца; 2) адносны;

В) звонкі зычны; 3)прыналежны;


Г) жалезныя нервы; 4) якасны ў значэнні адноснага;

Д) родныя краявіды. 5) адносны ў значэнні якаснага.

ДАДАТАК 4

**ГУЛЬНЯ-ТРЭНАЖОР “ЮНЫЯ КІРОЎЦЫ”**

**Па тэме “Просты сказ”**


****

****

****

****

****

****

****

****

****

ДАДАТАК 5

**УРОК БЕЛАРУСКАЙ МОВЫ Ў Х КЛАСЕ**

**Тэма: Стылістычныя магчымасці лексікі і фразеалогіі**

**Мэта**:

- Сфарміраваць уяўленне праз стылістычныя магчымасці лексікі і фразеалогіі. Замацоўваць уменні пра адназначныя і мнагазначныя словы; знайсці адказ на пытанне, што такое прамое і пераноснае значэнне слова; сфарміраваць уяўленні пра спосабы ўзнікнення новых значэнняў слоў, тыпы амонімаў; адрозніваць адназначныя і мнагазначныя словы, сінонімы, амонімы і антонімы;

- актывізаваць пазнаваўчую дзейнасць вучняў; фарміраваць патрэбнасць у карыстанні тлумачальнымі слоўнікамі; выпрацоўваць здольнасць знаходжання адхіленняў ад лексічнай нормы;

- развіваць маўленчыя і творчыя здольнасці вучняў.

**Абсталяванне:**

Электронны адукацыйны рэсурс “Лексіка”, тлумачальны слоўнік, дадатковыя індывідуальныя заданні

**Ход урока**

1. **Праверка ведаў па тэме “Лексіка”. Выкананне камп’ютарнага тэста.**
2. **Актуалізацыя ведаў вучняў**

***Пытанні да класа:***

1. Як вы думаеце, якія словы называюцца адназначнымі?
2. Якія словы называюцца мнагазначнымі?
3. Як вы разумееце: прамое значэнне слова і пераноснае значэнне слова?
4. Якая мэта нашага ўрока?
5. **Арганізацыя пошукавай дзейнасці**

***Работа з тэкстам*** *.*

Чытанне настаўнікам верша Максіма Багдановіча "Вечар"

На небе месяц устаў зялёны

І хутка стане снегавым...

Над лесам, дзе шапочуць клёны,

У небе месяц ўстаў зялёны...

Усё спіць. Не бачыць свет стамлёны,

Што, свецячы праз хмарак дым,

У небе месяц ўстаў зялёны

І хутка стане снегавым.

***Пытанні:***

1. Якія карціны прыроды вы ўявілі пасля прачытання верша М. Багдановіча “Вечар”
2. Як выдумаеце, чаму месяц зялены?
3. Пра якую пару года гаворыцца ў вершы?
4. Растлумачце лексічнае значэнне слова *месяц* у вершы М. Багдановіча “Вечар”.
5. Колькі значэнняў мае слова *месяц?*

Месяц: 1. Планета, самая блізкая да зямлі. 2. Дванаццатая частка астранамічнага года

**4. Праца па падручніку.**

Выконваем вусна практыкаване 134(неабходна вызначыць, у якіх словазлучэннях выдзеленыя словы маюць адно і тое ж лексічнае значэнне, а ў якіх рознае)

**5. Работа ў парах:**праца над матэрыялам на с. 100, пераказ правіла.

**6. Праца па падручніку.**

Выконваем практыкаване 138(неабходна прачытаць і вызначыць тып амонімаў)

**7. Пісьмо пад дыктоўку:**

1. Над возерам летаюць белакрылыя чайкі. Летаюць,сыплюцца снежныя зоркі.

2. Усю зіму спяць у сваіх норах барсукі. Пад снежнай коўдрай спяць руні палеў.

3. Дзеці купаюцца ў рэчцы. Месяц купаецца ў хмарах.

* Мы запісалі тры пары сказаў. Скажыце, якое слова ў кожнай пары ўжыта ў прамым значэнні, а якое ў пераносным? (Чытаем сказы парамі.)

**8. Праца па падручніку.**

Выконваем вусна практыкаване 140 (неабходна прачытаць і растлумачыць значэнні выдзеленых слоў)

**9. Хвіліна творчасці:** напішыце найбольш фразеалагізмаў са словамі: галава, язык, рука, нага.

**10. Падагульненне, кантроль і карэкцыя.**

Выкананне заданняў з выкарыстаннем ЭАР “Лексіка”. Электронная крыжаванка. Самаацэнка.

**11. Дамашняе заданне**: паўт. §18, практ.184 або 186

**Электронная крыжаванка па тэме** [**“Лексіка**](ОТВЕТЫ/ОТВЕТЫ.docx)**”**

Запоўніце радкі крыжаванкі па гарызвнталі. Пры неабходнасці можаце выдзеліць лічбу і па спасылцы атрымаеце падказку. Па вертыкалі прачытаеце назву аднаго з раздзелаў лінгвістыкі

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| [1](Жигало%20З.Ф..doc) |  |  |  |  |  |  |  |  |  |  |  |  |  |
|  |  |  |  |  | 2 |  |  |  |  |  |  |  |  |
|  |  | 3 |  |  |  |  |  |  |  |  |  |  |  |
|  |  |  |  | 4 |  |  |  |  |  |  |  |  |  |
|  |  | 5 |  |  |  |  |  |  |  |  |  |  |  |
|  | 6 |  |  |  |  |  |  |  |  |  |  |  |  |
|  |  |  |  | 7 |  |  |  |  |  |  |  |  |  |
|  |  |  |  |  | 8 |  |  |  |  |  |  |  |  |
|  |  |  | 9 |  |  |  |  |  |  |  |  |  |  |
|  | 10 |  |  |  |  |  |  |  |  |  |  |  |  |
|  | 11 |  |  |  |  |  |  |  |  |  |  |  |  |
|  |  |  |  | 12 |  |  |  |  |  |  |  |  |  |

1. Адзінка мовы, якая складаецца з двух або некалькіх слоў, устойлівая па структуры і роўная па значэнні аднаго слова.

2. Мастацкі прыём – ужыванне словазлучэння ў пераносным значэнні замест назвы якога-небудзь паняцця, прадмета, з’явы

3. Перанос значэння з адной з'явы на іншую: ужыванне назвы цэлага замест назвы часткі, агульнага замест прыватнага і наадварот.

4. Спалучэнне слоў, якія выражаюць лагічна неспалучальныя паняцці, кантрасныя па сэнсе прыкметы.

5. Словы, якія супадаюць яку гучанні, так і ў напісанні, але маюць розныя значэнні (адз. л.)

6. Раздзел лінгвістыкі.

7. Значэнне, якое адлюстроўвае непасрэдную суаднесенасць слоў са з'явамі рэальнай рэчаіснасці.

8. Ужыванне побач слоў блізкіх або аднолькавых па значэнні.

9. Словы, блізкія ці тоесныя па значэнні, але розныя па гучанні і напісанні (адз. л.)

10. Слова, створанае для абазначэння новага прадмета або новага паняцця.

11. Перанос назвы з аднаго прадмета на іншы на аснове сумежнасці, рэальных, лагічных, прасторавых і іншых сувязяў.

12. Разнавіднасць мовы, якая ўжываецца абмежаванай колькасцю людзей, звязаных тэрытарыяльнай і сацыяльнай агульнасцю.

**АДКАЗЫ**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 1 | Ф | Р | А | З | Е | А | Л | А | Г | І | З | М |  |
|  |  |  |  |  | 2 | П | Е | Р | Ы | Ф | Р | А | З |
|  |  | 3 | С | І | Н | Е | К | Д | А | Х | А |  |  |
|  |  |  |  | 4 | А | К | С | Ю | М | А | Р | А | Н |
|  |  | 5 | А | М | О | Н | І | М |  |  |  |  |  |
|  | 6 | Л | Е | К | С | І | К | А |  |  |  |  |  |
|  |  |  |  | 7 | П | Р | А | М | О | Е |  |  |  |
|  |  |  |  |  | 8 | П | Л | Е | А | Н | А | З | М |
|  |  |  | 9 | С | І | Н | О | Н | І | М |  |  |  |
|  | 10 | Н | Е | А | Л | А | Г | І | З | М |  |  |  |
|  | 11 | М | Е | Т | А | Н | І | М | І | Я |  |  |  |
|  |  |  |  | 12 | Д | Ы | Я | Л | Е | К | Т |  |  |

ДАДАТАК 6

**УРОК БЕЛАРУСКАЙ ЛІТАРАТУРЫ Ў VIII КЛАСЕ**

**ТЭМА: Генрых Далідовіч. “Губаты”**

**МЭТА:** стварыць умовы для асэнсавання вучнямі праблемы ўзаемаадносін чалавека і прыроды, уменняў характарызаваць і ацэньваць літаратурнага героя па яго паводзінах і ўчынках; выказваць і абгрунтоўваць сваё меркаванне; садзейнічаць фарміраванню ў вучняў гуманных адносін да ўсяго жывога, адказнасці і абдуманасці ў дзеяннях і ўчынках.

**ЭПІГРАФЫ:**

Прырода – найцікавейшая кніга, якая разгорнута перад вачыма кожнага з нас. Чытаць гэту кнігу, умець адгадваць яе мнагалучныя напісы – хіба э гэта не ёсць шчасце?

*Якуб Колас*

Мы ў адказе за тых, каго прыручылі.

*Антуан дэ Сент-Экзюперы*

**ХОД УРОКА**


**І. Арганізацыйны момант**

- Добры дзень! Сядайце. Сёння ўрок літаратуры. Давайце нагадаем, што патрабуе ад нас літаратурная адукацыя.

- Пастарайцеся быць уважлівымі і працаваць актыўна.

**ІІ. Актуалізацыя раней атрыманых ведаў.**

* Рабяты, з творамі якіх пісьменнікаў мы пазнаёміліся ў гэтым годзе?
* Якую тэматыку кранаюць яны?
* А зараз паслухайце ўрывак і нагадайце, хто яго аўтар і з якога апавядання ён узяты.




(Г.Далідовіч “Страта”)

* Якая асноўная праблема гэтага твора? Перш чым адказаць, успомніце, што такое праблема? (Праблема – гэта складанае пытанне, якое патрабуе вырашэння).

**ІІІ. Новы матэрыял.**


* Г.Далідовіч, наогул, індывідуальна, па-мастацку вобразна кранаў многа праблем. Але сярод іх вылучаюцца маральна-этычныя. Давайце прачытаем лексічнае значэнне слоў МАРАЛЬ, ЭТЫКА, ПСІХАЛОГІЯ.




* Значэннямі гэтых ключавых слоў мы сёння на ўроку будзем карыстацца, аналізуючы твор Г.Далідовіча “Губаты”. Але перш чым прыступіць да работы над апавяданнем, паслухайце паведамленне пра самога пісьменніка. Вучаніца рыхтавала апераджальнае заданне. У вас на партах ляжаць цікавыя звесткі пра пісьменніка. Вы будзеце мець магчымасць агучыць некаторыя з іх. Калі ласка.

*(Паведамленне. Ацэнка, адзнака)*

* Дапоўніце паведамленне іншымі звесткамі пра Г.Далідовіча (Вучні).
* Думаецца мне, што знаёмства з асобай пісьменніка ў нас адбылося. А далей будзем глыбей знаёміцца з кнігай, але кнігай незвычайнай, кнігай пад назваю Прырода. Як адзначаў Я.Колас: “Прырода – найцікавейшая кніга, якая разгорнута перад вачыма кожнага з нас. Чытаць гэту кнігу, умець адгадваць яе мнагалучныя напісы – хіба ж гэта не ёсць шчасце? Гаворачы пра прыроду – наш агульны дом – і гуманныя адносіны да яе, хочацца прыгадаць словы знакамітага французскага пісьменніка Антуана дэ Сент-Экзюперы: “Мы ў адказе за тых, каго прыручылі”. Пытанне адказнасці чалавека перад светам прыроды стаіць у цэнтры апавядання г.Далідовіча “Губаты”. Са зместам апавядання вы знаёмыя. Аднак мы павінны яго даследаваць глыбей. Як вы думаеце, як мы будзем будаваць нашу работу? (Задачы ставяць вучні).
* Вы павінны рабіць вывады, абагульненні, самастойна разважаць. Але давайце нагадаем сюжэт апавядання. Што такое сюжэт? (Адказ вучня)
* Азначэнні некаторых літаратуразнаўчых тэрмінаў мы ўспаміналі. Для таго каб запоўніць крыжаванку, вам патрэбна звярнуцца да іх яшчэ раз. Калі правільна выканаем заданне, то ў выдзеленых клетачках прачытаем магічнае слова, якое складае аснову ідэйнага зместу апавядання.




* Якое слова атрымалася? (Дабрыня). Мне думаецца, што гэта слова дапможа вам правільна вызначыць ідэю апавядання. Назавіце яе? (Ідэя дабрыні, міласэрнасці, спагадлівыя адносіны да прыроды).
* У вашым адказе пачула словы МІЛАСЭРНЫ, СПАГАДА. Растлумачце іх лексічнае значэнне.



**ІV. Абарона праектаў.**


* Дакажыце гэта, абараняючы свае праекты. Вам былі прапанаваны дзве тэмы: “Чалавек: абаронца ці спажывец” і “Браты нашы меншыя” (Маё бачанне галоўнага героя апавядання – Губатага). Калі ласка, хто выступае ад вашай групы (Праект 1)



* У каго ёсць пытанні па тэме.
* А цяпер паслухаем індывідуальны праект, які рыхтаваў... Калі ласка. 
* Рабяты, а якія ў вас склаліся адчуванні, узніклі думкі па праектах. Калі ласка.

(Выступленне вучняў)

* Вашы меркаванні супадаюць з думкаю даследчыкаў. Дзякуючы дапаўненням, мы больш глыбока ўніклі ў асноўную праблему твора. Асабліва слушным было дапаўненне.
* Ласяня гарэзлівае, вясёлае, чулае да ласкі і дабрыні, нягледзячы на намаганні лесніка, загінула. Чаму закончылася жыццё Губатага трагічна? (Адказы вучняў)



* Вось і ўсё. Мы глыбока прааналізавалі цікавя старонкі апавядання. Даследчык творчасці Г.Далідовіча Серафім Андраюк піша: “Пісьменнік ведае, адчувае той свет, пра які піша, які па-мастацкаму ўзнаўляе. Ён ўмее стварыць дакладны, насычаны адпаведным настроем пейзажны малюнак, арганічна суаднесці апісанне прыроды з унутраным станам сваіх персанажаў, з агульнай эмацыянальнай атмасферай твора...”



* Гэта так. Наперадзе нас чакае знаёмства з многімі творамі. Але надыдзе такі час, калі вы, адгарнуўшы чарговую старонку, убачыце: далей – пакуль што чысты ліст. І гэта будзе значыць, што цяпер слова за вамі, як вы будзеце адносіцца да прыроды. Памятайце галоўную запаведзь адносін чалавека да прыроды: “Не нашкодзь!”

**V. Дамашняе заданне.**

Сачыненне-мініяцюра “Мы ў адказе за ўсё жывое на зямлі” (выкарыстоўваючы цытаты з апавядання “Губаты”. С. 196 п.9)

**VІ. Рэфлексія**.

Дапоўніце меркаванні:

1. Мяне зразіла з апавяданні Г.Далідовіча...
2. Апавяданне прымусіла мяне задумацца аб тым, ...
3. Жыццёвыя ўрокі сённяшняй размовы ў тым, ...

Вучэбна-метадычнае выданне

С.М.Столяр

ПАВЫШЭННЕ ЦІКАВАСЦІ Ў ВУЧНЯЎ ДА ВЫВУЧЭННЯ БЕЛАРУСКАЙ МОВЫ ПАСРОДКАМ ВЫКАРЫСТАННЯ ІНФАРМАЦЫЙНА-КАМУНІКАЦЫЙНЫХ ТЭХНАЛОГІЙ

З вопыту работы

Адказны за выпуск Жыгало З.Ф.

Камп’ютарны набор Столяр С.М.

Надрукавана на тэхніцы дзяржаўнай установы адукацыі “Лукская сярэдняя школа”

231456, аг. Лукі, вул. Школьная, 8,

Карэліцкі раён, Гродзенская вобласць.

Кант. тэл. 8(01596)29485, 8(01596)29144

E-mail lukikor@mail.ru